РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  45
от заседание на Комисия ”Професионална квалификация, информационни технологии и статистика” на ВСС,
проведено на 23.10.2012 г.

Днес, 23.10.2012 г. /сряда/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:	Мария Кузманова 
	ЧЛЕНОВЕ:Галина Карагьозова
						Даниела Костова
					Елка Атанасова
					Михаил Кожарев
					Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев – главен експерт дирекция „Информационни системи”, Мая Атанасова - старши експерт-юрисконсулт дирекция „Правна” и Румен Митев – главен експерт съдебна статистика.

На заседанието присъстваха Драгомир Йорданов – директор на Националния институт на правосъдието и Нели Маданска – зам. директор на Националния институт на правосъдието.

1. ОТНОСНО: Предложение от председателя на Военен съд – гр. Пловдив.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.2. Възлага на Румен Митев да проучи проблема в другите съдилища и предложи проект на решение.

2. ОТНОСНО: Писмо от Националния статистически институт относно предоставяне на данни за броя на професионалните съдии или магистратите по искане на „Службата за наркотиците и престъпността” и „Статистическия отдел” на ООН.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Възлага на Румен Митев – главен експерт съдебна статистика да изготви проект за отговор на Националния статистически институт.

3. ОТНОСНО: Извлечение от протокол № 31/17.10.2012 г. от заседанието на комисия „Международна дейност” на ВСС за предоставяне на информация по мерките от Графика на неотложните мерки – в срок до 25.10.2012 г.
След като се запозна с писмото на Министерството на правосъдието и приложения въпросник, комисията обсъди отговорите по въпроси 1 и 8, които да се представят на 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Да се обобщят и предоставят на комисия „Международна дейност” на ВСС отговорите по въпроси 1 и 8.

4. ОТНОСНО: Извлечение от протокол № 47/17.10.2012 г. от заседанието на комисия „Бюджет и финанси” на ВСС относно искане от председателя на Районен съд гр. Троян за осигуряване на средства за закупуване на един брой сървър.
От писмото на председателя на Районен съд гр. Троян е видно, че сървърът обслужващ АИС „бюра съдимост” е дефектирал и ремонтът му е неефективен, поради което и в съответствие с взетото решение по протокол  44 от 17.10.2012 г., т.3.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Искането от председателя на Районен съд гр. Троян за закупуване на един брой сървър на цена до 2500 лв. и един брой UPS не цена, съгласно приетите лимити, до 1400 лв, е основателно.
4.2. Препраща писмото от административния ръководител на Районен съд гр. Троян на комисия „Бюджет и финанси” на ВСС, по компетентност.

5. ОТНОСНО: Извлечение от протокол № 47/17.10.2012 г. от заседанието на комисия „Бюджет и финанси” на ВСС относно искане от председателя на Районен съд гр. Ловеч за осигуряване на средства за закупуване на един брой сървър.
От писмото на председателя на Районен съд гр. Ловеч е видно, че сървърът обслужващ АИС „бюра съдимост” е дефектирал и след ремонт работи нестабилно. Към писмото няма приложена оферта, която да обосновава поисканата сума. В съответствие с взетото решение по протокол  44 от 17.10.2012 г., т.3

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Искането от председателя на Районен съд гр. Ловеч за осигуряване на средства за закупуване на един брой сървър, е основателно, при спазване на утвърдените по протокол  44 от 17.10.2012 г., т.3 лимити на средствата.
5.2. Да се изпрати писмо до председателя на Районен съд гр. Ловеч с указание за комплектоване на искането с оферта.
5.3. След получаване на офертата преписката да се върне на комисия „Бюджет и финанси” на ВСС, по компетентност.

6. ОТНОСНО: Писмо от председателя на Окръжен съд гр. Варна с искане за отпускане на средства за закупуване на софгуер за архивиране (IBM TIVOLI STORAGE MANAGER) и дисково-мрежово пространство (NAS или SAN).
След обсъждане, в което г-жа Даниела Костова подкрепи искането на председателя на Окръжен съд гр. Варна 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Предвид ограничеността на финансовите средства по бюджета на съдебната власт за 2012 г. искането от председателя на Окръжен съд гр. Варна е нецелесъобразно.

7. ОТНОСНО: Искане от председателя на Апелативен съд гр. Варна за осигуряване на средства за закупуване на видеоконферентно оборудване.
След обсъждане на целесъобразността и възможностите за осигуряване на видеоконферентно оборудва за Апелативен съд гр. Варна и Апелативен съд гр. Велико Търново

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Предлага комисия „Професионална квалификация, информационни технологии и статистика” и комисия „Бюджет и финанси” да подкрепят искането от председателя на Апелативен съд гр. Варна за осигуряване на средства за закупуване на видеоконферентно оборудване, когато бюджетът на съдебната власт позволява този разход.

8. ОТНОСНО: Искане от председателя на Административен съд гр. Шумен за осигуряване на средства за закупуване на компютърна техника и мултифункционално устройство.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Отлага разглеждането на искането от председателя на Административен съд гр. Шумен, в съответствие с взетото решение по протокол  44 от 17.10.2012 г., т.3.

9. ОТНОСНО: Извлечение от протокол № 47/17.10.2012 г. от заседанието на комисия „Бюджет и финанси” на ВСС относно искане от председателя на Окръжен съд гр. Стара Загора за осигуряване на средства за закупуване на и сървър.
След запознаване с описаните проблеми в писмото на председателя на Окръжен съд гр. Стара Загора и Предвид ограничеността на финансовите средства по бюджета на съдебната власт за 2012 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да се изпрати писмо до председателя на Окръжен съд гр. Стара Загора да проучат възможностите за подмяна на дефектиралия твърд диск на сървъра и възстановяване на работоспособността му.
9.2. Отлага разглеждането на искането за закупуване на компютърна конфигурация, UPS и многофункционално устройство, в съответствие с взетото решение по протокол  44 от 17.10.2012 г., т.3.

10. ОТНОСНО: Извлечение от протокол № 47/17.10.2012 г. от заседанието на комисия „Бюджет и финанси” на ВСС относно искане от председателя на Районен съд гр. Бяла за осигуряване на средства за закупуване на 2 /два/ броя сървъри.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. По протокол 43/25.09.2012 г. вече е определено като основателно закупуването на един брой сървър на стойност до 5 000 лева за Районен съд гр. Бяла, област Русе. 
10.2. Да се уведоми комисия „Бюджет и финанси” за взетото решения.

11. ОТНОСНО: Извлечение от протокол № 47/17.10.2012 г. от заседанието на комисия „Бюджет и финанси” на ВСС относно Писмо от Министерство на правосъдието с вх. № 11-07-993/08.10.2012 г., относно предложение за увеличение на бюджетната сметка на Районен съд гр. Велико Търново.
Заместник административния ръководител – заместник председател на Районен съд гр.Велико Търново е изпратил предложение за увеличаване на бюджетната сметка на съда. Точка 1 от предложението се отнася до придобиване на компютърна техника, използвана от държавния съдебен изпълнител. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Отново да се изпрати писмо до Министерство на правосъдието като се уточни, че исканата сума по т.1 от Предложението касае работата на държавния съдебен изпълнител.

12. ОТНОСНО: Искане от председателя на Софийски градски съд за закупуване на 20/двадесет/ броя компютърни конфигурации.
От писмото на председателя на Софийски градски съд е видно, че поисканата компютърна техника е с оглед промяна в числения състав на съдии и съдебни служители в съда. Към писмото не е приложена оферта. В съответствие с взетото решение по протокол  44 от 17.10.2012 г., т.3
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Искането от председателя на Софийски градски съд за закупуване на 20/двадесет/ броя компютърни конфигурации е основателно.
12.2. Да се изпрати писмо до председателя на СГС за комплектоване на искането с оферта за компютърни конфигурации със съвременни параметри и максимална гаранция, при спазване на утвърдените по протокол  44 от 17.10.2012 г., т.3 лимити на средствата – до 1100 лв. с ДДС.
12.3. След получаване на офертата писмото да се препрати на комисия „Бюджет и финанси” на ВСС, по компетентност.

13. ОТНОСНО: Искане от председателя на Софийски градски съд за закупуване на допълнително оборудване за системата за видео-конферентна връзка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Да се запита писмено фирма „Cisco Systems Bulgaria”, какви са възможностите за осигуряване на съвместимост на доставеното в Софийски градски съд оборудване за видео-конферентна връзка с апаратурите от други производители.

14. ОТНОСНО: Писмо от директора на Националния институт на правосъдието с молба за препоръки и предложения за теми при подготовката на учебния календар за 2013 г.
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Да се изпрати писмо до председателите на всички съдилища, с което да се изиска да ни предоставят предложения за необходимото според тях обучение. Предложенията да се обобщят и представят на следващо заседание на комисията.

15. ОТНОСНО: Писмо от директора на Националния институт на правосъдието относно участие на членове на ВСС в Управителния съвет на НИП.
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Отлага разглеждането на т. 15 от дневния ред.

16. ОТНОСНО: Писмо от Министерство на правосъдието за предоставяне на информация относно дейността на работната група по проект на Закон за изменение и допълнение на ЗСВ в частта електронно правосъдие.
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Копие от писмото от Министерството на правосъдието да се изпрати до всички съдилища за отговор на поставените въпроси. 
16.2. След обобщаване информацията да се предостави на Министерството на правосъдието.

ДОПЪЛНИТЕЛНА ТОЧКА:

17. ОТНОСНО: Сигнал от Илияна Асенова-Трендафилова – следовател в ОСлО в Окръжна прокуратура гр. Варна.
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Отлага разглеждането на т. 17 от дневния ред за следващо заседание на комисията.

ПРЕДСЕДАТЕЛ
НА КОМИСИЯТА:

РУМЕН ГЕОРГИЕВ